《送胡运使》
宋代·李新

吴江冰散水溶溶，乍见山花缬眼红。
六日春容归汉苑，千年桃眼倚天风。
预留黄阁朱衣吏。令侍商丘白发翁。
玄圃长生新酿熟，一杯相属月明中。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。